—

Stavak (e) točke E, Prerada maslina. Priprema „Čišćenje, pranje i vaganje maslina:” Sljedeći se stavak briše: „Nakon što su masline očišćene i/ili oprane, iz svake pošiljke mora se uzeti uzorak za fizikalnu/kemijsku analizu. Uzorci se moraju evidentirati.” Obrazloženje: masline se provjeravaju i klasificiraju po primitku pa nije potrebna fizikalna/kemijska analiza svake pošiljke jer se analizira svaka serija proizvedenog ulja. Mljevenje: Sljedeći se stavci brišu: „vrijeme koje masline provode u mlinu varira ovisno o veličini mreže sita u mlinu.” Obrazloženje: nije potrebno navoditi vrijeme koje masline provode u mlinu jer to ne utječe na kakvoću proizvoda. „U iznimnim okolnostima, ako su zajamčeni potrebni higijenski i zdravstveni uvjeti, može se odobriti mljevenje u kamenim mlinovima.” Obrazloženje: mogućnost mljevenja u kamenim mlinovima ukida se. Mljevenje u kamenim mlinovima više se ne upotrebljava. Miješanje tijesta: U rečenici: „Vrijeme miješanja ovisi o sorti masline i stupnju zrelosti.” Umeće se sljedeće: „i može varirati između jednog i tri sata.” Obrazloženje: navodi se raspon vremena miješanja jer miješalice mogu imati različit broj posuda. Ako se ta vremena prekorače, tijesto se previše zagrijava pa nastaje ulje slabije kakvoće. U stavku: „Jedini je dopušteni katalizator certificirani talk za uporabu u prehrambenoj industriji. On se smije upotrebljavati samo kod maslina s visokim sadržajem vode. Ako se koristi talk, miješalica mora imati uređaj za mjerenje talka. Najveća je dopuštena količina talka 2,5 %.” Briše se sljedeće: „On se smije upotrebljavati samo kod maslina s visokim sadržajem vode.” Obrazloženje: njegova uporaba u neodgovarajućim dozama utječe na prinos masti jer nakon što upije svu vlagu, talk počinje upijati ulje. Njegova uporaba ne utječe na svojstva proizvoda. Odvajanje faza: Sljedeći se stavak briše: „Tradicionalni sustav preša dopušten je samo ako se njime osiguravaju potrebna higijenska, zdravstvena i tehnološka jamstva da će se proizvesti ulje sa svojstvima zaštićene oznake izvornosti ‚Antequera’”. Obrazloženje: ukida se mogućnost upotrebe tradicionalnog sustava preša. Taj se sustav više ne upotrebljava na tom području. Odvajanje krutina i tekućina kontinuiranim centrifugiranjem: U stavku: „Provjera kako bi se osigurala pitkost i odredila temperatura vode koja se ubacuje ili dodaje. Temperatura vode koja se dodaje u dekantere ne smije prelaziti 35 °C.” U specifikaciju se umeće sljedeća rečenica: „mora osigurati da temperatura ulja u njima”. Obrazloženje: potrebno je osigurati da temperatura ulja ne prelazi 35 °C kako se isparavanjem ne bi izgubila pozitivna obilježja. Stoga temperature vode ne smije prelaziti 35 °C izmjenom topline. Postoje zatvoreni sustavi kojima se ne dopušta mjerenje temperature vode. U stavku: „Dodana voda mora biti pitka i njezina temperatura ne smije prelaziti 35 °C, a mora se održati pozitivni temperaturni gradijent od miješalice do vertikalne centrifuge.” U specifikaciju se umeće sljedeća rečenica: „Ako se temperatura vode ne može izmjeriti, temperatura ulja ne smije prelaziti 35 °C.” Obrazloženje: u zatvorenim sustavima ne može se mjeriti temperature vode pa se ovime predviđa mogućnost provjere njezine temperature preko temperature ulja. Rečenica: „Dijelovi vertikalne centrifuge moraju se redovito čistiti.” zamjenjuje se sljedećim: „Dijelovi vertikalne centrifuge moraju se čistiti kada se promijeni kakvoća ulja i prije početka novog ciklusa rada.” Obrazloženje: u novom tekstu navodi se učestalost čišćenja dijelova vertikalnih centrifuga. U rečenici: „Prva klasifikacija ulja mora se izvesti kušanjem i analizom kiselosti nakon izlaska iz vertikalne centrifuge kako bi se dobile homogene serije.” Riječi „mora se izvesti” zamjenjuju se s „može se izvesti”. Obrazloženje: prva klasifikacija u ovoj fazi postupka nije obvezna jer se fizikalnom/kemijskom i organoleptičkom analizom konačne serije određuje ispunjava li uvjete za oznaku izvornosti pa se predviđa njezina mogućnost po volji. Dekantiranje: U stavku: „Primjerena sposobnost dekantiranja, najmanje 6 sati centrifugiranja i 36 sati dekantiranja gravitacijom.” Briše se sljedeće: „6 sati centrifugiranja i” Obrazloženje: dekantiranje se mora izvoditi isključivo gravitacijom, a ne centrifugiranjem (ulje je već centrifugirano) jer je ta metoda manje agresivna i tako se čuvaju svojstva ulja. U rečenici: „Temperatura sobe za dekantiranje mora biti oko 20 °C.” riječi „mora biti oko 20 °C” zamjenjuju se sljedećim: „ne smije preći 25 °C.” Obrazloženje: precizno se određuje temperatura u sobi za dekantiranje kako bi se osiguralo da će se ulje očuvati u dobrom stanju. Rečenica: „Ulje bi bilo poželjno prebaciti iz vertikalne centrifuge u spremnike gravitacijom.” zamjenjuje se sljedećim: „Ulje se mora prebaciti iz centrifuge u spremnike gravitacijom ili izravno u privremene spremnike.” Obrazloženje: riječ „poželjno” briše se jer nije jednoznačna i opisuje se postupak prebacivanja ulja. U rečenici: „Spremnici moraju biti oblikovani tako da se mogu učinkovito čistiti redovitim pražnjenjem putem za to namijenjenog ventila.” Riječ „redovitim” zamjenjuje se „svakodnevnim”. Obrazloženje: propisuje se učestalost čišćenja spremnika. U rečenici: „Spremnici ili dekanteri moraju biti napravljeni od inertnog materijala, poželjno od nehrđajućeg čelika.” riječi „inertnog materijala, poželjno od nehrđajućeg čelika” zamjenjuju se riječima „inertnog materijala za uporabu u prehrambenoj industriji”. Obrazloženje: novim se tekstom određuje da spremnici moraju biti od materijala za uporabu u prehrambenoj industriji, što uključuje nehrđajući čelik, ali se može raditi i o drugim materijalima. Sljedeći se zahtjev briše: „Odvajanje sobe za dekantiranje od ostalih dijelova mlina”. Obrazloženje: jednim od zahtjeva propisuje se da dekanteri moraju biti zatvoreni, stoga odvajanje nije potrebno. Skladištenje u spremnicima u skladištu do punjenja u boce: U stavku: „Spremnici za skladištenje moraju biti potpuno zabrtvljeni, mora ih se moći temeljito očistiti i moraju biti opremljeni sustavom kojim se omogućuje povremeno istakanje i uzimanje uzoraka.” Riječi „zabrtvljeni, mora ih se moći temeljito očistiti i moraju biti opremljeni sustavom kojim se omogućuje povremeno istakanje” zamjenjuju se riječima „zabrtvljeni i moraju imati otvor radi temeljitog čišćenja i redovitog istakanja”. Obrazloženje: spremnici moraju imati otvor radi čišćenja koji se obično naziva provlaka. U rečenici: „Područje skladištenja mora biti klimatizirano na temperaturu kojom se osigurava da se ulje neće pokvariti.” Umeće se sljedeće: „koja ne prelazi 25 °C”. Obrazloženje: precizno se određuje temperatura u skladištima kako bi se osiguralo da će se ulje očuvati u dobrom stanju.